CELEX: 62022CN0060
Language: et
Date: 2022-02-01 00:00:00
Title: Kohtuasi C-60/22: Eelotsusetaotlus, mille on esitanud Verwaltungsgericht Wiesbaden (Saksamaa) 1. veebruaril 2022 – UZ versus Bundesrepublik Deutschland

16.5.2022   
            
            
               ET
            
            
               Euroopa Liidu Teataja
            
            
               C 198/24
            
         
      Eelotsusetaotlus, mille on esitanud Verwaltungsgericht Wiesbaden (Saksamaa) 1. veebruaril 2022 – UZ versus Bundesrepublik Deutschland
      (Kohtuasi C-60/22)
      (2022/C 198/34)
      Kohtumenetluse keel: saksa
      
         Eelotsusetaotluse esitanud kohus
      
      Verwaltungsgericht Wiesbaden
      
         Põhikohtuasja pooled
      
      
         Kaebaja: UZ
      
         Vastustaja: Bundesrepublik Deutschland
      
         Eelotsuse küsimused
      
      
                  1.
               
               
                  Kas olukord, kus vastutav töötleja jätab isikuandmete kaitse üldmääruse (1) artiklis 5 sätestatud aruandluskohustuse täitmata või täidab seda puudulikult, kuna isikuandmete töötlemise toimingute kohta ei ole koostatud isikuandmete kaitse üldmääruse artiklis 30 nõutud registrit või on kõnealune register mittetäielik või kuna kaasvastutavate töötlejate vahel ei ole sõlmitud isikuandmete kaitse üldmääruse artiklis 26 nõutud kokkulepet, viib selleni, et isikuandmete töötlemine on isikuandmete kaitse üldmääruse artikli 17 lõike 1 punkti d ja artikli 18 lõike 1 punkti b tähenduses ebaseaduslik, mis annab andmesubjektile õiguse nõuda isikuandmete kustutamist või nende kasutamise piiramist?
               
            
                  2.
               
               
                  Kui esimesele küsimusele tuleb vastata jaatavalt: kas tulenevalt olemasolevast õigusest nõuda isikuandmete kustutamist või nende kasutamise piiramist tuleb töödeldud isikuandmed jätta kohtumenetluses arvesse võtmata? Seda vähemasti juhul, kui andmesubjekt esitab vastuväite nende kasutamisele kohtumenetluses?
               
            
                  3.
               
               
                  Kui esimesele küsimusele tuleb vastata eitavalt: kas tulenevalt sellest, et vastutav töötleja on rikkunud isikuandmete kaitse üldmääruse artikleid 5, 30 või 26, võib liikmesriigi kohus töödeldud isikuandmeid oma menetluses arvesse võtta vaid siis, kui andmesubjekt annab selleks sõnaselge nõusoleku?
               
            
         (1)  Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT 2016, L 119, lk 1; parandatud ELT 2016, L 119, lk 3; ELT 2016, L 119, lk 72).